pythainlp/thaigov-v2-corpus-22032023 huggingface dataset:
วันอังคารที่ 28 มิถุนายน 2565
รมว.ท่องเที่ยวและกีฬา เป็นประธานในพิธีแถลงข่าวการจัดงาน "มหกรรมไก่ทอดหาดใหญ่ 2022 และงาน Street Food Festival 2022"
เมื่อพูดถึงอําเภอหาดใหญ่ สิ่งแรกที่คนทั่วไปจะต้องนึกถึงเป็นอันดับต้นๆ คือ "ไก่ทอด" จนมีคํากล่าวว่า "หากไม่ได้ลิ้มลองรสชาติไก่ทอดหาดใหญ่แสดงว่ายังมาไม่ถึง อําเภอหาดใหญ่" เป็นการสะท้อนถึงพลังของ "Soft power" ด้าน "อาหาร" ของอําเภอหาดใหญ่ จังหวัดสงขลา
วันที่ 24 มิถุนายน 2565 (15.00น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานในพิธีแถลงข่าวการจัดงาน "มหกรรมไก่ทอดหาดใหญ่ 2022 และงานStreet Food Festival2022" ซึ่งมีกำหนดจัดขึ้นระหว่างวันที่ 29 มิถุนายน ถึง วันที่ 3 กรกฎาคม 2565 นี้ ณ สวนหย่อมศุภสารรังสรรค์ (ตรงข้ามมูลนิธิท่งเซียเซี่ยงตึ้ง) อ.หาดใหญ่ จ.สงขลา มีวัตถุประสงค์เพื่อยกระดับคุณภาพไก่ทอดหาดใหญ่ให้เป็นอาหารเอกลักษณ์และตราประจำถิ่นของจังหวัดสงขลา และ เพื่อเป็นการบูรณาการร่วมกันของทุกภาคส่วนในการช่วยฟื้นฟูและกระตุ้นเศรษฐกิจของอำเภอหาดใหญ่และจังหวัดสงขลา ภายในงานจะมีบูธจำหน่ายสินค้ากว่า 100 บูธ โดยมี นายอำพล พงศ์สุวรรณ รองผู้ว่าราชการจังหวัดสงขลา,พล.ต.ท. สาคร ทองมุณี นายกเทศมนตรีนครหาดใหญ่,นายจรูญ แก้วมุกดากุล ท่องเที่ยวและกีพาจังหวัดสงขลา,นายธนวัตน์ พูนศิลป์ ประธานหอการค้าจังหวัดสงขลา หน่วยงานภาครัฐและเอกชนที่เกี่ยวข้อง เข้าร่วมแถลงข่าว ณ ห้องแกรนด์ คอนเวนชั่น ฮอลล์ บี ชั้น 8 โรงแรมลีการ์เด้นส์ พลาซ่า หาดใหญ่
รมว.ท่องเที่ยวและกีฬา กล่าวว่า เมื่อพูดถึงอําเภอหาดใหญ่ สิ่งแรกที่คนทั่วไปจะต้องนึกถึงเป็นอันดับต้นๆ คือ "ไก่ทอด" จนมีคํากล่าวว่า "หากไม่ได้ลิ้มลองรสชาติไก่ทอดหาดใหญ่แสดงว่ายังมาไม่ถึง อําเภอหาดใหญ่" เป็นการสะท้อนถึงพลังของ "Soft power"ด้าน "อาหาร" ของอําเภอหาดใหญ่ จังหวัดสงขลา ได้เป็นอย่างดียิ่ง "งานมหกรรมไก่ทอดหาดใหญ่ในครั้งนี้ จึงเป็นการดําเนินงานที่สอดรับกับนโยบายส่งเสริมวัฒนธรรม 5Fได้แก่Food (อาหาร), Film (ภาพยนตร์และวีดิทัศน์), Fashion (การ ออกแบบแฟชั่นไทย), Fighting (ศิลปะการป้องกันตัวแบบไทย) และFestival (เทศกาล ประเพณีไทย) ของรัฐบาล โดยชู "อัตลักษณ์อาหารท้องถิ่นของหาดใหญ่" มาช่วยขับเคลื่อนอุตสาหกรรมสร้างสรรค์ของจังหวัดให้เป็นที่รู้จักในวงกว้าง สร้างโอกาสและช่องทางใหม่ๆ ในการดึงรายได้เข้าสู่จังหวัด ต่อยอดศักยภาพทางด้านอาหารของจังหวัดสงขลาไปสู่การเป็นเมืองท่องเที่ยวเชิงอาหาร (Gastronomy Tourism)ต่อไป ซึ่งจะเป็นกลไกสําคัญในการขับเคลื่อนเศรษฐกิจของจังหวัดสงขลาและประเทศไทยโดยรวมในที่สุด" รมว.ท่องเที่ยวและกีฬา กล่าวทิ้งท้าย
โดยภายหลังจากการแถลงข่าวฯ รมว.ท่องเที่ยวและกีฬา ได้ให้ผู้จัดการบาสเกตบอลอาวุโสนานาชาติ เข้าพบเพื่อหารือ และ เสนอแนวทางในการจัดการแข่งขันบาสเกตบอลในระดับนานาชาติของประเทศไทยในอนาคตต่อไป
วันศุกร์ที่ 3 กันยายน 2564
รมว.วธ. บันทึกเทปกล่าวเปิดงานประกาศผลรางวัลโทรทัศน์ทองคำ ครั้งที่ ๓๕
บันทึกเทปกล่าวเปิดงานประกาศผลรางวัลโทรทัศน์ทองคำ ครั้งที่ ๓๕
วันที่ ๒ กันยายน ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมบันทึกเทปกล่าวเปิดงานประกาศผลรางวัลโทรทัศน์ทองคำ ครั้งที่ ๓๕ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 14 กันยายน 2564
โครงการบ้านล้านหลัง ระยะที่ 2
วันอังคารที่ 14 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบทบทวนมติโครงการสินเชื่อเพื่อที่อยู่อาศัยแห่งรัฐ โครงการบ้านล้านหลัง โดยปรับชื่อเป็น โครงการบ้านล้านหลังระยะที่ 2 เพิ่มกรอบวงเงินโครงการอีก 20,000 ล้านบาท รวมเป็น 70,000 ล้านบาท และปรับหลักเกณฑ์ คือ ไม่กำหนดเกณฑ์รายได้ผู้กู้ แต่เงินงวดผ่อนชำระรายเดือนต้องไม่เกิน 1 ใน 2 ของรายได้สุทธิต่อเดือน อัตราดอกเบี้ยร้อยละ 1.99 ต่อปี คงที่เป็นระยะเวลา 4 ปี ผ่อนนานสูงสุด 40 ปี ฟรีค่าธรรมเนียมการยื่นกู้ ค่าประเมินราคาหลักประกัน ค่าจดทะเบียนสิทธิและนิติกรรม และค่าจดทะเบียนนิติกรรมจำนอง ขยายเวลาโครงการถึง 30 ธ.ค. 2566 หรือ จนกว่าวงเงินจะเต็ม ผู้สนใจสอบถามเพิ่มเติมได้ที่ธนาคารอาคารสงเคราะห์ ทุกสาขาทั่วประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 12 มกราคม 2565
รมว.เฉลิมชัย ยืนยันไม่มีการปกปิดข้อมูลหลังพบการระบาด ASF ในประเทศไทย ชี้ชัดการจ่ายค่าชดเชยจะจ่ายให้กับเกษตรกรรายเล็กและรายย่อยเท่านั้น
รมว.เฉลิมชัย ยืนยันไม่มีการปกปิดข้อมูลหลังพบการระบาด ASF ในประเทศไทย ชี้ชัดการจ่ายค่าชดเชยจะจ่ายให้กับเกษตรกรรายเล็กและรายย่อยเท่านั้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์การเกิดโรค African Swine Fever หรือ ASF ในสุกร (อหิวาต์แอฟริกาในสุกร) กรมปศุสัตว์ได้ส่งชุดเฉพาะกิจลงตรวจสอบสภาวะโรคในพื้นที่เสี่ยง สุ่มตรวจสอบเพิ่มเติมโดยเฉพาะในพื้นที่ที่มีการเลี้ยงสุกรหนาแน่น และนำไปตรวจหาโรคส่งวิเคราะห์ที่สถาบันสุขภาพสัตว์แห่งชาติ ซึ่งเป็นห้องปฏิบัติการของกรมปศุสัตว์ โดยผลการวิเคราะห์ตัวอย่างในเบื้องต้นจากจำนวนทั้งหมด 309 ตัวอย่าง พบว่ามีผลบวกพบเชื้อ ASF จำนวน 1 ตัวอย่าง จากพื้นผิวสัมผัสบริเวณโรงฆ่าสัตว์แห่งหนึ่งที่มาจากจังหวัดนครปฐม ซึ่งได้มีการแจ้งผลดังกล่าวต่อคณะกรรมการวิชาการป้องกันและควบคุมโรค ASF ได้รับทราบผลแล้ว เพื่อให้สามารถดำเนินการป้องกันได้อย่างมีประสิทธิภาพและควบคุมโรคให้สงบโดยเร็ว และขณะนี้อยู่ระหว่างขั้นตอนการรายงานไปยังองค์การโรคระบาดสัตว์ระหว่างประเทศ (World Organization for Animal Health หรือ Office International des Epizooties; OIE) เพื่อแจ้งให้ประเทศสมาชิกทราบต่อไป
สำหรับการดำเนินการหลังตรวจพบโรคในประเทศแล้ว กรมปศุสัตว์จะดำเนินการประกาศเขตโรคระบาด และควบคุมการขนย้ายในรัศมี 5 กิโลเมตร รอบจุดที่พบโรค และจะพิจารณาทำลายสุกรที่มีเหตุอันสมควรให้สงสัยว่าเป็นโรค หรือมีความเชื่อมโยงทางระบาดวิทยากับฟาร์มที่เป็นโรค พร้อมจ่ายค่าชดเชยราคาสุกรที่ถูกทำลาย หลังคณะรัฐมนตรีได้อนุมัติงบกลาง จำนวน 570 ล้านบาท เมื่อวันที่ 11 มกราคม 2565 ที่ผ่านมา โดยกระทรวงเกษตรฯ จะจ่ายเงินชดเชยให้กับเกษตรกรรายเล็กและรายย่อยเท่านั้น เนื่องจากเป็นการดูแลเกษตรกรที่ต้นทุนน้อย และไม่มีความพร้อมในการดูแลฟาร์ม
นอกจากนี้ การดำเนินงานในพื้นที่อื่น ๆ ที่ไม่อยู่ในรัศมีการควบคุมโรค การเคลื่อนย้ายสุกรทุกวัตถุประสงค์จะต้องได้รับอนุญาตจากสัตวแพทย์ โดยคำนึงถึงเกษตรกรผู้เลี้ยงสุกรให้ได้รับผลกระทบน้อยที่สุด รวมถึงการขออนุญาตนำสุกรเข้ามาเลี้ยงต้องได้รับการอนุญาตจากเจ้าหน้าที่กรมปศุสัตว์ ซึ่งทุกการปฏิบัติต้องดำเนินการอย่างเคร่งครัด ทั้งนี้ กระทรวงเกษตรฯ มีความห่วงใยต่อผู้เลี้ยงสุกรรายย่อย โดยจะเร่งรัดการช่วยเหลือในทุกด้านต่อไป
วันศุกร์ที่ 9 กรกฎาคม 2564
​กระทรวงยุติธรรม โดยกรมบังคับคดี เร่งให้การช่วยเหลือไกล่เกลี่ยในคดีของอดีตสนช. คุณตาวัย ๗๕ หลังสำนักงานบังคับคดีจังหวัดเชียงรายแจ้งยึดที่ดิน
กระทรวงยุติธรรม โดย​กรมบังคับคดี เร่งให้การช่วยเหลือไกล่เกลี่ยในคดีของอดีตสนช. คุณตาวัย ๗๕ หลังสำนักงานบังคับคดีจังหวัดเชียงรายแจ้งยึดที่ดิน
ตามที่มีข่าวทาง Weekly News ออนไลน์ เสนอข่าวอดีตสนช. คุณตาวัย ๗๕ ปี ถูกบังคับคดียึดที่ดินผืนสุดท้ายเพื่อชำระหนี้ตามคำพิพากษา นั้น
นางอรัญญา ทองน้ำตะโก อธิบดีกรมบังคับคดี เปิดเผยว่า กรณีดังกล่าว เป็นการบังคับคดีตามคำพิพากษาของศาลจังหวัดเชียงราย หมายเลขแดงที่ พ.๑๑๗๕/๒๕๖๑ โดยศาลฎีกาได้มีคำพิพากษาถึงที่สุดให้พันตำรวจโทพงษ์ชัย วราชิต จำเลยที่ ๑ และนางณรีพัฒน์หรือชื่นสุข สวัสดิ์เสวี จำเลยที่ ๒ ร่วมกันชำระค่าเสียหายและค่าขาดประโยชน์ให้แก่โจทก์ และห้ามจำเลยทั้งสองเข้าเกี่ยวข้องกับที่พิพาท ต่อมา โจทก์ได้ขอให้เจ้าพนักงานบังคับคดียึดที่ดินในอำเภอเชียงแสน จังหวัดเชียงราย ของจำเลยที่ ๑ ออกขายทอดตลาดเพื่อชำระค่าเสียหายและค่าขาดประโยชน์ให้แก่โจทก์ เจ้าพนักงานบังคับคดีจึงต้องยึดที่ดินดังกล่าวตามหมายบังคับคดีที่ศาลตั้งให้เจ้าพนักงานบังคับคดีเป็นผู้จัดการยึด อายัดทรัพย์สินของลูกหนี้ตามคำพิพากษาเพื่อดำเนินการให้เป็นไปตามคำพิพากษา และได้แจ้งการยึดให้แก่จำเลยที่ ๑ ทราบตามขั้นตอนของกฎหมาย ซึ่งในกรณีดังกล่าวหากได้เข้าสู่กระบวนการไกล่เกลี่ยข้อพิพาทชั้นบังคับคดี และผู้เกี่ยวข้องทุกฝ่ายสามารถเจรจากันจนเกิดความพอใจและได้มีการปฏิบัติตามข้อตกลงแล้วก็จะทำให้ไม่ต้องขายทอดตลาดที่ดินที่ยึดไว้ จึงได้มอบหมายให้ผู้อำนวยการสำนักงานบังคับคดีจังหวัดเชียงรายลงพื้นที่ให้ความช่วยเหลือในทันที ซึ่งได้มีการนัดทุกฝ่ายที่เกี่ยวข้องเพื่อไกล่เกลี่ยข้อพิพาท ณ สำนักงานบังคับคดีจังหวัดเชียงรายแล้วในวันที่ ๒๒ กรกฎาคม ๒๕๖๔ เวลา ๑๐.๐๐ นาฬิกา
กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์กรมบังคับคดี www.led.go.th
วันศุกร์ที่ 24 ธันวาคม 2564
ลูกจ้างเฮ! ขอบคุณนายกตู่ ได้รับเงินสงเคราะห์เพิ่มเป็นของขวัญปีใหม่จากกระทรวงแรงงาน
ก.แรงงาน จ่ายแล้ว เงินสงเคราะห์ลูกจ้างของขวัญปีใหม่ 2565 ที่กระทรวงแรงงานมอบให้ลูกจ้างซึ่งถูกเลิกจ้างเพราะผลกระทบจากพิษโควิด-19 ได้รับเงินเพิ่มเติมช่วยต่อลมหายใจในการดำเนินชีวิตต่อ ถือเป็นของขวัญปีใหม่ที่รัฐบาลมีความห่วงใยมอบให้กับผู้ใช้แรงงาน
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า ตามที่กระทรวงแรงงานได้จัดแคมเปญ “แรงงานอุ่นใจ ของขวัญปีใหม่ 2565 กระทรวงแรงงาน” จำนวน 9 ชิ้น ชิ้นหนึ่งเป็นการเพิ่มอัตราการจ่ายเงินสงเคราะห์ลูกจ้าง กรณีโควิด-19 สูงสุด 100 เท่า (1 มีนาคม 2563 – 28 กุมภาพันธ์) ซึ่งเป็นการแก้ไขเพิ่มเติมระเบียบคณะกรรมการกองทุนสงเคราะห์ลูกจ้าง ว่าด้วย การจ่ายเงินสงเคราะห์ อัตราเงินที่จะจ่าย และระยะเวลาการจ่ายกรณีการระบาดของโรคติดเชื้อไวรัสโคโรนา 2019 (Coronavirus Disease (COVID-19)) พ.ศ.2564 โดยปรับเพิ่มอัตราเงินสงเคราะห์ กรณีนายจ้างเลิกจ้างโดยไม่จ่ายค่าชดเชย ใน 3 อัตรา จาก 30 เท่า เป็น 60 เท่า จาก 50 เท่า เป็น 80 เท่า และ จาก 70 เท่า เป็น 100 เท่าของอัตราค่าจ้างขั้นต่ำ ตามเงื่อนไขของอายุงาน และกรณีเงินอื่นนอกจากค่าชดเชย ให้ปรับเงินสงเคราะห์จากอัตราเดิม 60 เท่า เป็น 100 เท่าของอัตราค่าจ้างขั้นต่ำ ซึ่งกระทรวงแรงงานได้เร่งดำเนินการตามข้อห่วงใยและสั่งการของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน จนระเบียบดังกล่าวประกาศในราชกิจจานุเบกษา ซึ่งมีผลใช้บังคับตั้งแต่วันที่ 16 ธันวาคม 2564 ซึ่งลูกจ้างทยอยมายื่นเรื่องใช้สิทธิขอรับเงินสงเคราะห์เพิ่มเติม จากกองทุนสงเคราะห์ลูกจ้าง ซึ่งในวันนี้กรมสวัสดิการและคุ้มครองแรงงานได้อนุมัติเงิน 12,339,260 บาท ให้กับลูกจ้าง บริษัท บริลเลียนท์ อัลไลแอนซ์ ไทย โกลบอล จำกัด ที่ถูกเลิกจ้างและมีสิทธิได้รับเงินดังกล่าวจำนวน 1,388 คน โดยสวัสดิการและคุ้มครองแรงงานจังหวัดสมุทรปราการ ดำเนินการจ่ายเงินสงเคราะห์ให้แก่ลูกจ้างงวดแรก จำนวน 661 คน เป็นเงิน 6,232,081.54 บาท ประมาณคนละ 9,390 บาท ถือได้ว่านี่เป็นอีก 1 ของขวัญปีใหม่ที่กระทรวงแรงงานดำเนินการได้อย่างรวดเร็วมอบให้แก่ผู้ใช้แรงงานที่ต้องเผชิญปัญหาตกงาน และไม่ได้รับค่าชดเชยตามสิทธิ ได้มีกำลังใจต่อสู้ดำรงชีวิตเป็นกำลังสำคัญในการสร้างเศรษฐกิจให้เจริญก้าวหน้าต่อประเทศชาติต่อไป
นายนิยม สองแก้ว อธิบดีกรมสวัสดิการและคุ้มครองแรงงานให้ข้อมูลว่า ตั้งแต่วันที่ระเบียบคณะกรรมการกองทุนสงเคราะห์ลูกจ้าง ฉบับใหม่มีผลใช้บังคับตั้งแต่ วันที่ 16 ธันวาคม 2564 จนถึงวันที่ 23 ธันวาคม 2564 มีลูกจ้างมาใช้สิทธิขอรับเงินสงเคราะห์ จากกองทุนสงเคราะห์ลูกจ้างแล้วทั้ง 2 กรณี จำนวน 2,813 คน เป็นเงิน 23,823,946.17 บาท เป็นกรณีค่าชดเชย จำนวน 1,898 คน เป็นเงิน 19,057,877.92 บาท และกรณีเงินอื่นฯ จำนวน 915 คน เป็นเงิน 4,766,068.25 บาท ซึ่งกรมสวัสดิการและคุ้มครองแรงงานจะเร่งดำเนินการจ่ายเงินให้กับลูกจ้างที่มายื่นใช้สิทธิโดยเร็วทุกรายทันในเทศกาลปีใหม่นี้อย่างแน่นอน
ด้านลูกจ้างที่ได้รับเงินสงเคราะห์เพิ่มในวันนี้ได้กล่าวขอบคุณนายกรัฐมนตรีฯ รวมทั้งรัฐมนตรีว่าการกระทรวงแรงงานที่ผลักดันให้ได้รับเงินดังกล่าว ซึ่งช่วยต่อลมหายใจที่จะได้ดำเนินชีวิตต่อ เงินที่ได้รับในวันนี้เป็นเงินค่ารถที่จะได้เดินทางกลับบ้านถือเป็นของขวัญปีใหม่ที่รัฐบาลมีความห่วงใยมอบให้กับผู้ใช้แรงงาน
วันอังคารที่ 24 สิงหาคม 2564
การท่าเรือแห่งประเทศไทย (กทท.) รวมพลัง กฟน. สร้างโรงพยาบาลสนาม ณ โกดังสเตเดียม กทท.
...
การท่าเรือแห่งประเทศไทย (กทท.) กระทรวงคมนาคม โดยเรือโท กมลศักดิ์ พรหมประยูร ผู้อำนวยการการท่าเรือแห่งประเทศไทย พร้อมด้วยผู้บริหาร กทท. ให้การต้อนรับนายวิลาศ เฉลยสัตย์ รองผู้ว่าการบริการระบบจำหน่ายการไฟฟ้านครหลวง (กฟน.) และคณะ ในโอกาสเข้าร่วมติดตามความคืบหน้าและสังเกตการณ์การจัดตั้งโรงพยาบาลสนามและศูนย์แยกกักตัว (CI) ของ กทท. ในฐานะหนึ่งในหน่วยงานภาคีเครือข่ายการจัดตั้งโรงพยาบาลสนามและศูนย์ CI ของ กทท. ณ โกดังสเตเดียม กทท. เมื่อวันที่ 23 สิงหาคม 2564
โรงพยาบาลสนามและศูนย์ CI ของ กทท. จัดตั้งขึ้นเพื่อเป็นสถานที่พักรักษาตัวของพนักงาน กทท. และชาวชุมชนที่ตรวจพบเชื้อ COVID-19 ซึ่งเป็นผู้ป่วยในกลุ่มอาการสีเขียวและสีเหลืองที่มีอาการไม่รุนแรงภายในพื้นที่จัดเป็นเต็นท์สนามจำนวน 3 หลัง รองรับผู้ป่วยได้ 300 เตียง แบ่งเป็นโรงพยาบาลสนามจำนวน 240 เตียง (แยกชาย-หญิง) และศูนย์ CI จำนวน 60 เตียง โดย กทท. เป็นผู้สนับสนุนงบประมาณการจัดตั้ง ระบบสาธารณูปโภค สุขอนามัย และสิ่งแวดล้อม สิ่งอำนวยความสะดวก วัสดุอุปกรณ์และเวชภัณฑ์ที่จำเป็น เป็นต้น พร้อมกันนี้ยังได้รับความร่วมมือจากหน่วยงานภาคีเครือข่ายทั้งภาครัฐและเอกชนที่ให้การสนับสนุน ได้แก่ กฟน. ที่สนับสนุนด้านการติดตั้งและวางระบบไฟฟ้าภายในโรงพยาบาลสนามและศูนย์ CI สำนักงานสำหรับบุคลากรทางการแพทย์และพยาบาล นอกจากนี้ยังได้รับการสนับสนุนจากมูลนิธิเอสซีจี PTTOR การประปานครหลวง สำนักงานเขตคลองเตย กรุงเทพมหานคร กระทรวงการพัฒนาสังคมและความมั่นคง ของมนุษย์ มูลนิธิบุณยะจินดา มูลนิธิมาดามแป้ง โรงพยาบาลนวเวช โรงพยาบาลเกษมราษฎร์ เป็นต้น คาดว่าจะแล้วเสร็จและเปิดให้บริการในเร็วๆนี้
นายจาตุรงศ์ สุริยาศศิน รองผู้ว่าการธุรกิจและบริการ กฟน. กล่าวว่า “การไฟฟ้านครหลวงมีความยินดีที่ได้เป็นส่วนหนึ่งของการจัดตั้งโรงพยาบาลสนามของ กทท. โดยได้สนับสนุนวางแผนระบบไฟฟ้าด้วยการเดินระบบสายส่งกำลังไปยังเต็นท์ทั้งสามหลัง พร้อมทั้งติดตั้งมิเตอร์และหม้อแปลง ซึ่งมั่นใจว่าสามารถจ่ายกระแสไฟฟ้าได้อย่างเพียงพอ นอกจากนี้ได้มอบหมายให้พนักงาน กฟน. เตรียมความพร้อมหากเกิดเหตุขัดข้องอื่น ๆ”
ผู้อำนวยการ กทท. กล่าวเพิ่มเติมว่า “ขณะนี้การดำเนินงานต่าง ๆ พร้อมสิ่งอำนวยความสะดวก ได้แก่ ที่นอน เตียง ห้องน้ำ และอุปกรณ์ที่จำเป็น ได้เตรียมพร้อมแล้วที่จะเปิดเพื่อรองรับผู้ป่วยโควิด-19 ทั้งนี้ ขอขอบคุณความร่วมมือจากหน่วยงานหลายภาคส่วน เช่น กระทรวงคมนาคม กระทรวงสาธารณสุข กระทรวงการพัฒนาสังคมและความมั่นคงของมนุษย์ การไฟฟ้านครหลวง การประปานครหลวง สำนักงานเขตคลองเตย มูลนิธิเอสซีจี PTTOR ฯลฯ ที่ร่วมมือร่วมใจช่วยเหลือประชาชนคนไทยให้ผ่านวิกฤตนี้ไปได้อย่างปลอดภัย”
วันอังคารที่ 7 ธันวาคม 2564
‘นายก’ ห่วงแรงงานไทย ส่ง ‘รมว.เฮ้ง’ เยี่ยมให้กำลังใจ ขยายตลาดภาคบริการในยูเออี
...
เมื่อวันที่ 7 ธันวาคม 2564 เวลา 17.00 น. นายสุชาติ ชมกลิ่น รัฐมนตรีว่าการกระทรวงแรงงาน พบปะนายจ้างและตรวจเยี่ยมแรงงานไทยที่ทำงานด้านบริการ ณ ชั้น 5 โรงแรม Anatara Mangroves ในโอกาสเดินทางเยือนประเทศสหรัฐอาหรับเอมิเรตส์ โดยมี Mr.Khaled Sharabassy, General Manager ให้การต้อนรับ พล.ต.ต.นันทชาติ ศุภมงคล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน นางปลิดา ร่วมคำ อัครราชทูตที่ปรึกษา (ฝ่ายแรงงาน) พร้อมด้วยผู้บริหารระดับสูงกระทรวงแรงงาน เข้าร่วมด้วย สำหรับแรงงานไทยที่ไปทำงานด้านบริการในโรงแรมดังกล่าว เป็นการจ้างตรงและเดินทางผ่านกรมการจัดหางาน 12 คน อยู่ในส่วนการต้อนรับของโรงแรม 5 คน ร้านอาหารแม่โขง 4 คน และอนันตราสปา 3 คน ปัจจุบันมีความต้องการแรงงานไทยประมาณ 6-8 คน ในส่วนของโรงแรม ร้านอาหารและสปา พร้อมหารือกับผู้ประกอบการเพื่อขยายตลาดแรงงานในภาคบริการด้วย
นายสุชาติ กล่าวว่า รัฐบาลไทยและกระทรวงแรงงานมีความห่วงใยแรงงานไทย แม้ว่าจะเป็นแรงงานไทยที่ทำงานในต่างประเทศก็ตาม แรงงานไทยที่ทำงานในต่างประเทศถือว่ามีความสำคัญ เนื่องจากแต่ละปีมีรายได้ส่งกลับประเทศไทยเพื่อพัฒนาประเทศประมาณปีละ 200,000 ล้านบาท กระทรวงแรงงานได้มีการก่อตั้งสำนักงานแรงงานไทยในต่างประเทศ 12 แห่งทั่วโลก และฝ่ายแรงงาน ณ กรุงอาบูดาบี คือหนึ่งในสำนักงานแรงงานไทยในต่างประเทศ ที่มีหน้าที่ช่วยแรงงานไทยดูแลผลประโยชน์ในการจ้างงาน ป้องกันการถูกเอารัดเอาเปรียบ และช่วยเรียกร้องสิทธิประโยชน์ กรณีลูกจ้างไม่ได้รับความเป็นธรรม
“การเดินทางมาเยี่ยมแรงงานไทยในประเทศสหรัฐอาหรับเอมิเรตส์ในครั้งนี้ เพื่อต้องการพบปะพูดคุยกับแรงงานไทยที่จากบ้านมาทำงานต่างแดน สอบถามสารทุกข์สุกดิบ พร้อมส่งกำลังใจและความห่วงใยจากท่านรองนายก พลเอก ประวิตร วงศ์สุวรรณ รวมถึงท่านนายก พลเอก ประยุทธ์ จันทร์โอชา ที่มีความห่วงใย และกำชับมอบหมายให้มาสอบถามพูดคุยกับทุกท่านด้วยตัวเอง”นายสุชาติ กล่าวในท้ายสุด
นางสาวลลิตา พลอยโต Guest Service Agent หนึ่งในพนักงานต้อนรับส่วนหน้าของโรงแรม Anatara Mangroves ที่เมืองอาบูดาบี สหรัฐอาหรับเอมิเรตส์ กล่าวถึงคนไทยที่สนใจจะเดินทางไปทำงานในต่างประเทศ ขอให้เดินทางไปอย่างถูกต้องตามกฎหมายจะได้รับการคุ้มครอง และขอให้ตั้งใจ ขยันทำงาน เพื่อจะได้นำความรู้ ประสบการณ์ และนำรายได้ไปดูแลครอบครัว
นางสาวผกาวดี น้อยต้อย Guest Service Agent อีกหนึ่งพนักงานต้อนรับส่วนหน้าของ โรงแรม Anatara Mangroves ที่เมืองอาบูดาบี สหรัฐอาหรับเอมิเรตส์ กล่าวถึงคนไทยที่สนใจจะไปทำงานในต่างประเทศ ในปัจจุบันมีหลายวิธีที่จะเดินทางไปอย่างถูกต้อง ซึ่งไม่ได้เป็นเรื่องยาก หากดำเนินการตามขั้นตอนที่ถูกต้องตามกฎหมาย ซึ่งเกิดจากความมุ่งมั่น ตั้งใจที่จะไปทำงานจริง ๆ
วันเสาร์ที่ 5 มีนาคม 2565
รัฐมนตรีว่าการกระทรวงยุติธรรม เยี่ยมคารวะ นายกฯ สปป.ลาว ยันร่วมเป็นพันธมิตรปราบยาเสพติด แจงประมวลกฎหมายใหม่เป็นหนึ่งในเครื่องมือที่มีประสิทธิภาพ
รัฐมนตรีว่าการกระทรวงยุติธรรม เยี่ยมคารวะ นายกฯ สปป.ลาว ยันร่วมเป็นพันธมิตรปราบยาเสพติด แจงประมวลกฎหมายใหม่เป็นหนึ่งในเครื่องมือที่มีประสิทธิภาพ "ดร.คำพัน" ชื่นชมสนใจแนวทาง หวังนำไปถอดบทเรียนปรับใช้ในประเทศ พร้อมฝากความคิดถึง "บิ๊กตู่"
เมื่อวันที่ 5 มีนาคม 2565 ที่สาธารณรัฐประชาธิปไตยประชาชนลาว นายสมศักดิ์ เทพสุทิน รัฐมนตรีว่าการกระทรวงยุติธรรม ได้เป็นผู้แทนนายกรัฐมนตรี เข้าเยี่ยมคารวะ ดร. คำพัน วิพาวัน นายกรัฐมนตรี สปป.ลาว โดย นายสมศักดิ์ ได้นำเรียนผลการประชุมทวิภาคีไทย - ลาว เรื่อง ความร่วมมือด้านการป้องกันและปราบปรามยาเสพติด ครั้งที่ 18 ว่าได้หารือกับ พล.ต.ดร. ทองเหล็ก มังหน่อเมก รองรัฐมนตรีกระทรวงป้องกันความสงบ อย่างเข้าใจ และยินดีที่ทราบว่าประเด็นด้านยาเสพติดเป็นวาระแห่งชาติของลาว ที่ประชุมได้แลกเปลี่ยนข้อมูลในสาระสำคัญและมั่นใจว่าการดำเนินการปราบปรามยาเสพติดจะทำได้ดียิ่งโดยเฉพาะเรื่องการสืบสวนขยายผลถึงตัวการใหญ่ และการยึดทรัพย์สิน ทั้งนี้ นายสมศักดิ์ยังได้หารือในเรื่องการสร้างความตระหนัก การให้ความรู้เรื่องยาเสพติดแก่ประชาชน โดยเฉพาะผู้ใช้แรงงานในชนบทและเยาวชน การบำบัดยาเสพติด โดยให้มีการฝึกฝนอาชีพ เพื่อให้กลับไปสู่สังคมได้ รวมทั้งการใช้เทคโนโลยีในการตรวจพิสูจน์ยาเสพติด
นอกจากนี้ นายสมศักดิ์ ยังได้อธิบายถึงการจัดทำประมวลกฎหมายยาฉบับใหม่ของไทย ที่ได้เพิ่มบทบัญญัติต่างๆให้การทำงานในการป้องกันและปราบปรามยาเสพติดมีประสิทธิภาพมากขึ้น เช่น มาตรการยึดทรัพย์ตัดวงจรเครือข่าย ที่เป็นการทำงานบูรณาการร่วมกันของหลายหน่วยงาน ในการตรวจสอบเส้นทางการเงินของนักค้ายาเสพติด วิธีการยึดทรัพย์ย้อนหลังตามมูลค่าที่เคยค้ายาเสพติดมา หรือ แวลู เบท ซึ่งทางดร.คำพัน ได้ให้ความสนใจเป็นอย่างมาก ซึ่งนายสมศักดิ์ ยืนยันว่าประเทศไทยจะเป็นพันธมิตรกับ สปป.สาว ในการปราบปรามยาเสพติด ทั้งการร่วมมือ สนับสนุนและแลกเปลี่ยนข้อมูลซึ่งกันและกัน
​โดย ดร.คำพัน ได้กล่าวว่า ขอฝากความระลึกถึงไปยัง พล.อ.ประยุทธ์ จันทร์โอชา นายกรัฐมนตรีของไทยด้วย และในช่วงเดือน มิ.ย. จะเดินทางไปเข้าคารวะพร้อมกับหารือถึงเรื่องต่างๆด้วยตนเอง ทั้งเรื่องความสัมพันธ์ระหว่างประเทศ เศรษฐกิจและปัญหายาเสพติด ทั้งนี้ในช่วงท้าย ดร.คำพัน ยังได้กล่าวชื่นชม นายสมศักดิ์ ว่าได้ติดตามข่าวมาตลอด ถือว่าเป็นนักการเมืองที่ทำงานเพื่อประเทศมาอย่างยาวนาน และเห็นงานด้านต่างๆมากมาย โดยเฉพาะล่าสุด กับงานด้านการบำบัดและปราบปรามปัญหายาเสพติดของไทย ซึ่งทาง สปป.ลาวก็หวังว่าจะนำมาถอดบทเรียนเพื่อเป็นแนวทางในการทำงานเพื่อป้องกันและปราบปรามยาเสพติดใน สปป.ลาวต่อไป
วันอาทิตย์ที่ 10 เมษายน 2565
“รมช.มนัญญา” ระบุผลสอบฉ้อฉลเงินสหกรณ์ออมทรัพย์กระทรวงเกษตรฯ ยังรอสรุปยอดหลังสอบบัญชีครบ 100% เผยดีเอสไอ-ปปง.พร้อมขยับ
“รมช.มนัญญา” ระบุผลสอบฉ้อฉลเงินสหกรณ์ออมทรัพย์กระทรวงเกษตรฯ ยังรอสรุปยอดหลังสอบบัญชีครบ 100% เผยดีเอสไอ-ปปง.พร้อมขยับ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยกรณีตรวจสอบความเสียหายของสหกรณ์ออมทรัพย์กระทรวงเกษตรและสหกรณ์ จำกัด กรณีผู้จัดการและเจ้าหน้าที่การเงินของสหกรณ์ยักยอกทรัพย์สมาชิก ซึ่งได้สั่งการให้ตรวจสอบความเสียหายตั้งแต่ทราบเรื่องดังกล่าวเมื่อวันที่ 1 เม.ย. ถึง 9 เม.ย. 2565 พบว่า ยอดการยักยอกเพิ่มขึ้นจากการประชุมร่วมกันเมื่อวันที่ 6 เม.ย. ที่ผ่านมาที่เบื้องต้นพบ 491 ล้านบาท อย่างไรก็ตามขอเวลาเพื่อตรวจสอบความเสียหายของสมาชิกให้ครบ 100% คาดว่าใช้เวลาไม่นาน และจะแล้วเสร็จเร็วๆ นี้
“ขณะนี้ได้ให้กรมส่งเสริมสหกรณ์และกรมตรวจบัญชีสหกรณ์พร้อมกรรมการที่ตั้งเป็นทีมลงพื้นที่ตรวจสอบพร้อมกันทั้งสองกรม และให้ตรวจสอบการทำงานของนักบัญชีที่รับตรวจสหกรณ์แห่งนี้ด้วย รวมทั้งพฤติกรรมของกรรมการสหกรณ์ด้วยว่ามีรายใดที่ร่วมกระทำผิดหรือเข้าข่ายสมรู้ร่วมคิดเพื่อดำเนินการเอาผิดด้วย ทั้งนี้ให้เตรียมข้อมูลทรัพย์ที่เกิดจากการยักยอกของทั้งสองคนที่ก่อเหตุให้พร้อม โดยในเรื่องนี้จะขอให้พล.อ.ประยุทธ์ จันทร์โอชา นายกรัฐมนตรีสั่งการให้กรมสอบสวนคดีพิเศษ (ดีเอสไอ) และสำนักงานป้องกันและปราบปรามการฟอกเงิน (ปปง.) เข้ามาช่วยเหลือให้คดีนี้เป็นคดีพิเศษ จากนั้นกรมส่งเสริมสหกรณ์และกรมตรวจบัญชีจะลุยดำเนินการตามกฏหมายทันที" รมช.มนัญญา กล่าว
ทั้งนี้ สหกรณ์ออมทรัพย์กระทรวงเกษตรและสหกรณ์ จำกัด มีทุนเรือนหุ้น 1,574 ล้านบาท เงินฝากของสมาชิกออมทรัพย์กว่า 1,600 ล้านบาท ทุนสำรอง 151 ล้านบาท และเงินลงทุน 650 ล้านบาท.
วันอังคารที่ 28 มิถุนายน 2565
รัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมญี่ปุ่น พร้อมด้วย เอกอัครราชทูตวิสามัญผู้มีอำนาจเต็มแห่งญี่ปุ่น ประจำประเทศไทย และคณะ
รัฐมนตรีว่าการกระทรวงยุติธรรม ให้การต้อนรับรัฐมนตรีว่าการกระทรวงยุติธรรมญี่ปุ่น พร้อมด้วย เอกอัครราชทูตวิสามัญผู้มีอำนาจเต็มแห่งญี่ปุ่น ประจำประเทศไทย และคณะ ในโอกาสเข้าเยี่ยมคารวะและหารือข้อราชการร่วมกัน
ในวันจันทร์ที่ ๒๗ มิถุนายน ๒๕๖๕ เวลา ๑๖.๐๐ น. ณ ห้องรับรองประจำกระทรวงยุติธรรม (ห้อง ๓ - ๐๑) ชั้น ๓ กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นางอรัญญา ทองน้ำตะโก รองปลัดกระทรวงยุติธรรม นายไตรยฤทธิ์ เตมหิวงศ์ อธิบดีกรมสอบสวนคดีพิเศษ พันตำรวจตรี ยุทธนา แพรดำ รองอธิบดีกรมสอบสวนคดีพิเศษ และพันตำรวจโท เชน กาญจนาปัจจ์ รองผู้อำนวยการสถาบันนิติวิทยาศาสตร์ ได้ให้การต้อนรับนายฟุรุคาวะ โยชิฮิสะ (H.E. Mr. FURUKAWA Yoshihisa) รัฐมนตรีว่าการกระทรวงยุติธรรมญี่ปุ่น พร้อมด้วย นายนาชิดะ คาซึยะ (H.E. Mr. NASHIDA Kazuya) เอกอัครราชทูตวิสามัญผู้มีอำนาจเต็มแห่งญี่ปุ่น ประจำประเทศไทย และคณะ ในโอกาสเข้าเยี่ยมคารวะและหารือข้อราชการ
โดยทั้งสองฝ่ายได้หารือในประเด็นที่เกี่ยวข้องกับ ๑) แนวทางการขับเคลื่อนบันทึกข้อตกลงความร่วมมือระหว่างกระทรวงยุติธรรมไทยกับกระทรวงยุติธรรมญี่ปุ่น ในสาขากฎหมายและการบริหารงานยุติธรรม ๒) การเชิญรัฐมนตรีว่าการกระทรวงยุติธรรมเข้าร่วมการประชุมรัฐมนตรียุติธรรมอาเซียน - ญี่ปุ่น สมัยพิเศษ ในโอกาสครบรอบ ๕๐ ปี ความสัมพันธ์อาเซียน-ญี่ปุ่น ที่ญี่ปุ่นจะเป็นเจ้าภาพ ในปี ๒๕๖๖ และ ๓) การแลกเปลี่ยนข้อมูลเกี่ยวกับการปรับแก้กฎหมายอาญาของทั้งสองประเทศให้มีความทันสมัยขึ้น อาทิเช่น กฎหมายยาเสพติด ร่างพระราชบัญญัติมาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง พ.ศ. .... ตลอดจนแนวทางการให้โอกาสผู้ต้องขังในการประกอบอาชีพภายหลังการพ้นโทษ
นอกจากนี้ รัฐมนตรีว่าการกระทรวงยุติธรรมญี่ปุ่น ยังได้แสดงความขอบคุณกระทรวงยุติธรรมที่ส่งผู้แทนเข้าร่วมการประชุมต่าง ๆ ซึ่งกระทรวงยุติธรรมญี่ปุ่นเป็นเจ้าภาพจัดการประชุมฯ ในห้วงที่ผ่านมา ได้แก่ การประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔ และการประชุม Criminal Justice Forum for Asia and the Pacific (Crim-AP) โดยการหารือข้อราชการระหว่างกันในครั้งนี้ นับเป็นการกระชับความสัมพันธ์ระหว่างประเทศไทยและญี่ปุ่นให้แน่นแฟ้นยิ่งขึ้น อีกทั้งยังเป็นการส่งเสริมความร่วมมือในบริบทด้านยุติธรรมและกฎหมายให้มีความก้าวหน้ามากขึ้นอีกด้วย
วันพฤหัสบดีที่ 3 กุมภาพันธ์ 2565
รมต.นร.อนุชา ส่งผู้ชุมนุม P-move กลับบ้าน ย้ำรัฐบาลยืนข้างประชาชน พร้อมให้ความช่วยเหลือ เร่งแก้ปัญหาทุกด้าน
รมต.นร.อนุชา ส่งผู้ชุมนุม P-move กลับบ้าน ย้ำรัฐบาลยืนข้างประชาชน พร้อมให้ความช่วยเหลือ เร่งแก้ปัญหาทุกด้าน
วันนี้ (3 กุมภาพันธ์ 2565) เวลา 16.00 น. นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วย นายเสกสกล อัตถาวงศ์ ผู้ช่วยรัฐมนตรีประจำนายกรัฐมนตรี นายมงคลชัยสมอุดร รองปลัดสำนักนายกรัฐมนตรี พร้อมคณะเดินทางไปยังบริเวณเชิงสะพานชมัยมรุเชฐ ถนนพิษณุโลก ซึ่งเป็นสถานที่ปักหลักชุมนุมของกลุ่มขบวนการประชาชนเพื่อสังคมที่เป็นธรรม (พีมูฟ) เพื่อร่วมส่งผู้ชุมนุมเดินทางกลับภูมิลำเนาในช่วงเย็นวันนี้ หลังจากผลการหารือตามข้อเรียกร้องเป็นที่น่าพอใจ
ทั้งนี้ ในช่วงบ่ายที่ผ่านมา นายธีรภัทร ประยูรสิทธิ ปลัดสำนักนายกรัฐมนตรี ได้นำคำสั่งแต่งตั้งคณะอนุกรรมการฉบับแก้ไข ที่ พล.อ.ประวิตร วงษ์สุวรรณ รองนายกรัฐมนตรี ในฐานะประธานกรรมการแก้ไขปัญหาของขบวนการประชาชนเพื่อสังคมที่เป็นธรรม (พีมูฟ) ได้ลงนาม เมื่อวันที่ 2 กุมภาพันธ์ 2565 ให้นายอนุชา นาคาศัย รัฐมนตรีประจำสำนักนายกรัฐมนตรี เป็นประธานอนุกรรมการฯ มามอบให้กับทางกลุ่มผู้ชุมนุม เพื่อสร้างความมั่นใจ
รัฐมนตรีประจำสำนักนายกรัฐมนตรี กล่าวว่า รัฐบาลโดยการนำของ พลเอก ประยุทธ์ จันทร์โอชา นายกรัฐมนตรี มีความห่วงใยพี่น้องประชาชนต่อปัญหาที่กำลังเผชิญ จึงได้สั่งให้เร่งดำเนินการแก้ปัญหาโดยด่วนภายหลังจากที่แกนนำได้เข้าพบและหารือข้อเสนอ ซึ่งคณะรัฐมนตรีจะร่วมพิจารณาแก้ปัญหาทีละด้าน โดยคำนึงถึงความสำคัญเร่งด่วนที่ส่งผลกระทบต่อพี่น้องประชาชนจำนวนมากตามลำดับ ทั้งนี้ คณะทำงานชุดใหม่ที่ได้รับการแต่งตั้งจะเร่งลงพื้นที่เพื่อติดตามและแก้ไขปัญหา
“พลเอก ประยุทธ์ จันทร์โอชา นายกรัฐมนตรี ยืนยันให้ความเชื่อมั่นขอให้พี่น้องประชาชนมั่นใจว่ารัฐบาลจะเป็นที่พึ่งและยืนข้างประชาชนเสมอ อะไรที่เป็นความเดือดร้อนของประชาชน รัฐบาลไม่เคยทอดทิ้ง พยายามแก้ไขปัญหาอย่างเต็มที่มาโดยตลอด” รัฐมนตรีประจำสำนักนายกรัฐมนตรีกล่าว
วันอังคารที่ 14 กันยายน 2564
ครม.รับทราบผลการสำรวจความคิดเห็นของประชาชนเกี่ยวกับสถานการณ์ โควิด-19 ด้านการปรับตัวและการเข้าถึงดิจิทัล
ครม.รับทราบผลการสำรวจความคิดเห็นของประชาชนเกี่ยวกับสถานการณ์ โควิด-19 ด้านการปรับตัวและการเข้าถึงดิจิทัล
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)รับทราบผลการสำรวจความคิดเห็นของประชาชนเกี่ยวกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ด้านการปรับตัวและการเข้าถึงดิจิทัล โดยสำนักงานสถิติแห่งชาติได้สำรวจความคิดเห็นของประชาชนที่มีอายุตั้งแต่ 15 ปีขึ้นไป จำนวน 46,600 คน ระหว่างวันที่ 23 มิถุนายน -6 กรกฎาคม 2564
พบว่า ประชาชนส่วนใหญ่ร้อยละ 81.5 ไม่ได้ทำงานที่บ้าน เพราะอาชีพไม่เหมาะสมกับการทำงานที่บ้าน ส่วนปัญหาที่ประชาชนประสบในการทำงานที่บ้าน เช่น ค่าใช้จ่ายเพิ่มขึ้น สภาพแวดล้อมไม่เอื้ออำนวย และสัญญาณอินเตอร์เน็ตไม่ดี
ส่วนการเรียนออนไลน์พบว่าร้อยละ 42 มีบุตรหลานอยู่ในวัยที่เรียนออนไลน์ ร้อยละ 14.7 มีบุตรหลานอยู่ในวัยเรียนแต่ไม่ได้เรียนออนไลน์ โดยปัญหาที่ประสบจากการเรียนออนไลน์ 5 อันดับแรกได้แก่ ไม่ค่อยเข้าใจในวิชาที่เรียน,ค่าใช้จ่ายเพิ่มขึ้น, ไม่มีสมาธิ, สัญญาณอินเตอร์เน็ตไม่ดี และอุปกรณ์ไม่ทันสมัย
สำหรับแผนการปรับตัวเพื่อรับมือกับโควิด-19 พบว่า 3 อันดับแรกคือ ปรับเปลี่ยนวิธีการดำเนินชีวิต เช่น ใส่หน้ากากอนามัยเมื่อออกจากบ้านทุกครั้งและหลีกเลี่ยงการออกจากบ้านหากไม่จำเป็นร้อยละ 95.4 ,นำเงินออมออกมาใช้จ่ายร้อยละ 32.6 โดยพบในกลุ่มอาชีพค้าขาย ธุรกิจส่วนตัวในสัดส่วนที่สูงกว่ากลุ่มอาชีพอื่น และ กู้ยืมเงินหรือจำนำ ขายทรัพย์สินที่มีอยู่ร้อยละ 22.8 โดยพบในกลุ่มอาชีพรับจ้างทั่วไป ขับรถรับจ้าง กรรมกร ในสัดส่วนที่สูงกว่ากลุ่มอาชีพอื่น
สำหรับเรื่องที่รัฐบาลควรสนับสนุนให้ประชาชนปรับตัวเข้าสู่ดิจิทัลมากที่สุด 5 อันดับ ได้แก่ จัดหาWIFI ฟรีให้ครอบคลุมทุกพื้นที่ร้อยละ 66.7 , จัดหาอินเตอร์เน็ตให้ประชาชนในราคาถูกร้อยละ 60, จัดหาอินเตอร์เน็ตให้นักเรียน นักศึกษาฟรี ร้อยละ 47.6, จัดหาอุปกรณ์ เช่น คอมพิวเตอร์ ให้ประชาชนในราคาถูก ร้อยละ 42.2 และ จัดให้มีสถานที่กลางในการเรียนออนไลน์สำหรับเด็กนักเรียนที่ขาดแคลนร้อยละ 33
ส่วนเรื่องที่ประชาชนต้องการให้รัฐบาลช่วยเหลือในสถานการณ์การแพร่ระบาดของโควิด-19 โดย 3 อันดับแรกได้แก่ ลดภาระค่าสาธารณูปโภคร้อยละ 67.3 , จ่ายเงินชดเชย เยียวยาร้อยละ 60.7 และช่วยเหลือด้านค่าครองชีพร้อยละ 58.7
ขณะที่โครงการช่วยเหลือเยียวยาผู้ที่ได้รับผลกระทบจากการระบาดของโควิด-19 ระลอกใหม่ที่มีประโยชน์มากที่สุดได้แก่ โครงการเราชนะ ร้อยละ 76.2 ,โครงการบัตรสวัสดิการแห่งรัฐร้อยละ 66.7, มาตรการลดค่าน้ำ-ค่าไฟฟ้าร้อยละ 65.4 ,โครงการคนละครึ่งร้อยละ 61.2 และโครงการม.33 เรารักกัน ร้อยละ 43.3
วันเสาร์ที่ 24 กรกฎาคม 2564
​รัฐบาลเชิญชวนประชาชนดาวน์โหลดหนังสือ “แก้หนี้ครบ จบในเล่มเดียว”  รวบรวม 17 บทความให้ความรู้ทางออกปัญหาหนี้สินและดูแลสุขภาพจิตในสถานการณ์โควิดระบาด
​รัฐบาลเชิญชวนประชาชนดาวน์โหลดหนังสือ “แก้หนี้ครบ จบในเล่มเดียว”  รวบรวม 17 บทความให้ความรู้ทางออกปัญหาหนี้สินและดูแลสุขภาพจิตในสถานการณ์โควิดระบาด
วันที่ 24 ก.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้นโยบายกับคณะกรรมการทั้งด้านเศรษฐกิจและสังคมหลายคณะเกี่ยวกับการให้ความสำคัญกับการแก้ไขหนี้สินครัวเรือนที่ครบวงจร โดยเฉพาะอย่างยิ่งในช่วงที่ประเทศไทยยังคงเผชิญกับการแพร่ระบาดของโรคโควิด-19 ที่ส่งผลให้แนวโน้มปัญหาหนี้สิน ปัญหาสุขภาพจิตมีสูงขึ้นนั้น หลายหน่วยงานได้ดำเนินโครงการเพื่อให้ความช่วยเหลือประชาชนโดยต่อเนื่อง ทั้งการออกมาตรการทางการเงิน การให้คำแนะนำปรึกษา
ล่าสุด ธนาคารแห่งประเทศไทย(ธปท.) หรือแบงก์ชาติ ได้ร่วมกับ ธปท. กรมสุขภาพจิต คณะแพทยศาสตร์ศิริราชพยาบาล มหาวิทยาลัยมหิดล กรมสอบสวนคดีพิเศษ มูลนิธิสุภา วงค์เสนา เพื่อการปฏิรูปสิทธิลูกหนี้ และมูลนิธิหอจดหมายเหตุพุทธทาส อินทปัญโญ ได้ออกหนังสือ "แก้หนี้ครบ จบในเล่มเดียว" ซึ่งเป็นการรวบรวมบทความความรู้ทั้งในเรื่องการแก้ไขหนี้สิน สิทธิ หน้าที่ ข้อมูลที่ลูกหนี้ควรรู้ และครอบคลุมวิธีการดูแลจิตใจ รวมถึงการสร้างพลังใจให้ลูกหนี้ได้ครบทุกมิติ ด้วยข้อเขียนที่ต่อการทำความเข้าใจ รัฐบาลจึงขอเชิญชวนประชาชนประชาชนดาวน์โหลดหนังสือมาศึกษา จากลิงค์ https://www.bot.or.th/Thai/ReportAndPublication/Publications/Documents/Fix_Debt.pdf หรือจากคิวอาร์โค้ดที่ ธปท. จัดทำขึ้น
“นายกรัฐมนตรีมีความห่วงใยต่อประเด็นหนี้สินของประชาชน เนื่องจากเป็นปัญหาที่นำไปสู่ปัญหาอื่นๆ ทั้งสุขภาพจิตและปัญหาทางสังคมอื่น จึงมีนโยบายมาโดยต่อเนื่องว่า การช่วยเหลือนั้นจะต้องดำเนินการอย่างครบวงจร ทั้งในส่วนการดำเนินการของหน่วยงานรัฐ สถาบันการเงิน และการให้ความรู้ประชาชน ซึ่งหนังสือแก้หนี้ครบ จบในเล่มเดียว นี้ นายกรัฐมนตรีก็ได้มอบหมายสำนักบริหารนโยบายของนายกรัฐมนตรี (สบนร.) ในการร่วมสมทบงบประมาณสนับสนุนและช่วยผลักดันให้หนังสือนี้ไปถึงมือประชาชนอย่างทั่วถึง” น.ส.ไตรศุลี กล่าว
...............................
วันอังคารที่ 23 พฤศจิกายน 2564
วธ. ยกย่ององค์กรอิสระภาครัฐ และเอกชน 83 แห่ง ส่งเสริมสังคมไทยสู่สังคมคุณธรรม
วธ. ยกย่ององค์กรอิสระภาครัฐ และเอกชน 83 แห่ง ส่งเสริมสังคมไทยสู่สังคมคุณธรรม
วธ. ยกย่ององค์กรอิสระภาครัฐ และเอกชน 83 แห่งส่งเสริมสังคมไทยสู่สังคมคุณธรรม
วันที่ 22 พฤศจิกายน 2564 เวลา 10.00 น. นางยุพา ทวีวัฒนะกิจบวร ปลัดกระทรวงวัฒนธรรม ประธานอนุกรรมการด้านการประเมินชุมชน องค์กร อำเภอ และจังหวัดคุณธรรม เป็นประธานพิธีมอบเกียรติบัตรประกาศยกย่ององค์กรคุณธรรม ประจำปีงบประมาณ พ.ศ. 2564 สังกัดกระทรวงวัฒนธรรม องค์กรอิสระภาครัฐและเอกชน ณ ห้อง Auditorium ชั้น G อาคารหอศิลป์แห่งชาติ กระทรวงวัฒนธรรม เขตห้วยขวาง กรุงเทพมหานคร พร้อมด้วย นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร เจ้าหน้าที่กรมการศาสนา องค์กรอิสระภาครัฐและเอกชนที่เกี่ยวข้อง เข้าร่วม จำนวน 83 หน่วยงาน ทั้งนี้ การจัดงานในครั้งนี้ กรมการศาสนาได้ดำเนินตามาตรการเฝ้าระวังป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ของกระทรวงสาธารณสุขอย่างเคร่งครัด
ปลัดกระทรวงวัฒนธรรม กล่าวว่า การจัดงานดังกล่าวสืบเนื่องมาจากมติที่ประชุมคณะกรรมการส่งเสริมคุณธรรมแห่งชาติ ครั้งที่ 2/2564 เมื่อวันที่ 30 กันยายน 2564 เห็นชอบผลการประเมินและการประกาศยกย่องชุมชน องค์กร อำเภอ และจังหวัดคุณธรรม ใน 3 ระดับ ได้แก่ ระดับส่งเสริมคุณธรรม ระดับคุณธรรม และระดับคุณธรรมต้นแบบ ประจำปีงบประมาณ พ.ศ. 2564 โดยมอบให้ประธานคณะอนุกรรมการที่เกี่ยวข้อง ทั้งในส่วนกลางและส่วนภูมิภาคเป็นผู้มอบเกียรติบัตร เพื่อเป็นขวัญและกำลังใจให้กับทุกภาคส่วนที่เข้าร่วมการประเมินและเป็นแรงจูงใจในการส่งเสริมและพัฒนาคุณธรรม เพื่อสร้างสังคมไทยให้เป็นสังคมคุณธรรมอย่างยั่งยืน สำหรับการมอบเกียรติบัตรประกาศยกย่ององค์กรคุณธรรม ซึ่งเป็นภารกิจของกระทรวงวัฒนธรรมในการประกาศยกย่อง 2 ส่วน ประกอบด้วย
1. หน่วยงานภายในกระทรวงวัฒนธรรม ได้รับเกียรติบัตรจาก ปลัดกระทรวงวัฒนธรรม ประธานอนุกรรมการส่งเสริมคุณธรรมกระทรวงวัฒนธรรม ตามระดับที่ประเมิน จำนวน 53 แห่ง ประกอบด้วย ระดับส่งเสริมคุณธรรม จำนวน 5 แห่ง ระดับคุณธรรม จำนวน 31 แห่ง และระดับคุณธรรมต้นแบบ จำนวน 17 แห่ง โดยในวันนี้ได้เชิญผู้แทนของหน่วยงานมารับเกียรติบัตร จำนวน 9 หน่วยงาน
2. องค์กรอิสระภาครัฐและเอกชน ได้รับเกียรติบัตรจากปลัดกระทรวงวัฒนธรรม ประธานอนุกรรมการด้านการประเมินชุมชน องค์กร อำเภอ และจังหวัดคุณธรรม ตามระดับที่ประเมิน จำนวน 74 แห่ง ประกอบด้วย ระดับส่งเสริมคุณธรรม จำนวน 11 แห่ง ระดับคุณธรรม จำนวน 9 แห่ง และระดับคุณธรรมต้นแบบ จำนวน 54 แห่ง
ปลัดกระทรวงวัฒนธรรม กล่าวต่อว่า การยกย่ององค์กรคุณธรรม เป็นหนึ่งในการขับเคลื่อนแผนแม่บทส่งเสริมคุณธรรมแห่งชาติ แม้จะอยู่ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) แต่ทุกหน่วยงานยังคงทำหน้าที่และบูรณาการร่วมกันตามบทบาทมาอย่างต่อเนื่อง ทั้งนี้ เพื่อเป็นการจุดประกายให้ทุกองค์กรเกิดการพัฒนาเพื่อก้าวไปสู่องค์กรคุณธรรมในระดับต่างๆ ที่สามารถเป็นแรงจูงใจและแบบอย่างให้กับหน่วยงานอื่นๆ และเป็นส่วนหนึ่งในการสร้างสังคมไทยให้เป็นสังคมคุณธรรมอย่างยั่งยืน
วันศุกร์ที่ 14 มกราคม 2565
อนุทิน เข้มควบคุมโรคโควิด 19 ในสนามบิน สร้างความปลอดภัยแก่ผู้โดยสารและประชาชนในพื้นที่
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมจุดคัดกรอง ATK และจุดฉีดวัคซีนป้องกันโรคโควิด 19 ณ ท่าอากาศยานนานาชาติเชียงใหม่ เพื่อสร้างความมั่นใจและความปลอดภัยให้กับผู้เดินทางและประชาชนในพื้นที่
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมจุดคัดกรอง ATK และจุดฉีดวัคซีนป้องกันโรคโควิด 19 ณ ท่าอากาศยานนานาชาติเชียงใหม่ เพื่อสร้างความมั่นใจและความปลอดภัยให้กับผู้เดินทางและประชาชนในพื้นที่ ย้ำประชาชนขอให้ป้องกันตนเองสูงสุดต่อเนื่อง
วันที่ (14 มกราคม 2565) ที่ท่าอากาศยานนานาชาติเชียงใหม่ อ.เมือง จ.เชียงใหม่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ. มล.สมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข นพ.ธงชัย กีรติหัตถยากร รองปลัดกระทรวงสาธารณสุข ตรวจเยี่ยมการจัดจุดตรวจ ATK และจุดฉีดวัคซีนโควิด 19 บริเวณท่าอากาศยาน โดยมีนายวรวิทย์ ชัยสวัสดิ์ รองผู้ว่าราชการจังหวัดเชียงใหม่ พร้อมด้วย นพ.สมฤกษ์ จึงสมาน ผู้ตรวจราชการกระทรวงสาธารณสุข เขตสุขภาพที่ 1 นายแพทย์จตุชัย มณีรัตน์ นายแพทย์สาธารณสุขจังหวัดเชียงใหม่ นายแพทย์วรเชษฐ เต๋ชะรัก ผู้อำนวยการโรงพยาบาลนครพิงค์ให้การต้อนรับ
นายอนุทินกล่าวว่า มาติดตามการดำเนินงานและให้กำลังใจบุคลากร เจ้าหน้าที่ ที่ตั้งจุดตรวจ ATK และจุดฉีดวัคซีนป้องกันโควิด 19 ในบริเวณท่าอากาศยานนานาชาติ จ. เชียงใหม่ เพื่ออำนวยความสะดวกให้ผู้เดินทางเข้าถึงการตรวจ ATK และวัคซีน โดยเฉพาะการกระตุ้นเข็มที่ 3 ซึ่งเตรียมวัคซีนแอสตร้าเซเนก้าและไฟเซอร์ ไว้บริการ ถือเป็นความพร้อมในการบูรณาการการทำงานร่วมกันของจังหวัดเชียงใหม่ ทั้งฝ่ายปกครอง สาธารณสุข และหน่วยงานในพื้นที่ ช่วยเสริมสร้างความมั่นใจและความปลอดภัยให้กับประชาชนผู้เดินทางและประชาชนในพื้นที่ ทั้งนี้ ยังคงขอร่วมมือให้ประชาชนปฎิบัติตนตามมาตรการป้องกันตนเองขั้นสูงสุดต่อเนื่อง คือ สวมหน้ากาก เว้นระยะห่าง หมั่นล้างมือ หลีกเลี่ยงการอยู่ในสถานที่แออัดและรวมกลุ่มคนจำนวนมาก จะช่วยไม่ให้มีความเสี่ยงติดเชื้อโควิด 19
สำหรับสถานการณ์ของ จ.เชียงใหม่ ที่ยังคงพบการติดเชื้อต่อเนื่อง เป็นสิ่งที่กระทรวงสาธารณสุขได้คาดการณ์และมีการเตรียมความพร้อมรองรับไว้แล้ว แม้จะมีการติดเชื้อแต่ส่วนใหญ่ได้รับวัคซีน อาการจึงไม่รุนแรง สามารถเข้าระบบรักษาโดยการกักตัวที่บ้านและชุมชน หรือฮอสปิเทล ได้ส่วนผลการจัดตั้งจุดตรวจ ATK และจุดฉีดวัคซีนโควิด 19 ที่ท่าอากาศยานนานาชาติจังหวัดเชียงใหม่ ตั้งแต่วันที่ 21 ธันวาคม 2565 – 12 มกราคม 2565 มีผู้มารับการฉีดวัคซีนโควิด 19 จำนวน 503 ราย และตรวจ ATK ไปแล้ว 1,650 ราย พบผู้มีผลบวก 16 ราย ทั้งหมดถูกส่งเข้าระบบการรักษาแล้วเพื่อตัดวงจรการแพร่ระบาด ไม่ให้เกิดการกระจายตัวของเชื้อเป็นวงกว้าง
********************************* 14 มกราคม 2565
วันพฤหัสบดีที่ 3 กุมภาพันธ์ 2565
​PM orders intensive coordination with Saudi Arabia to expedite revival of Thailand-Saudi Arabia relations
​PM orders intensive coordination with Saudi Arabia to expedite revival of Thailand-Saudi Arabia relations
February 2, 2022, Government Spokesperson Thanakorn Wangboonkongchana disclosed that following the historic visit of Prime Minister and Defense Minister Gen. Prayut Chan-o-cha to Saudi Arabia to revive Thailand-Saudi Arabia relations in 30 years, which has led to bilateral dialogues in various dimensions, the Prime Minister has instructed agencies responsible for economic affairs, international relations, and labor to follow up and expedite implementation according to the agreements made during the dialogues. Deputy Prime Minister and Energy Minister Supattanapong Punmeechaow, and Deputy Prime Minister and Minister of Foreign Affairs Don Pramudwinai were also ordered to set up a committee to monitor related operational progress toward tangible achievement. Ministry of Labor was ordered to coordinate with concerned agencies to prepare for the visit of Saudi Arabian minister this month to sign an MOU, which will take place 2 months ahead of the schedule.
With regard to the progress made by Ministry of Labor, skilled workforces have been arranged and prepared according to Saudi Arabia's demand of over 8 million migrant workers in service and hotel sector, healthcare, and construction. The Ministry has met with the Thai Overseas Manpower Association (TOMATHAI) to discuss further detail relating to travel process and expenses under the principle "Sourced by Government, Dispatched by Private Sector". Meanwhile, Ministry of Foreign Affairs has been working to normalize diplomatic relations between the two countries. At the initial stage, ambassadors will be appointed to respective capitals, while consultative mechanisms will also be set up to consolidate bilateral cooperation. Both countries agreed to cooperate and support each other within the multilateral frameworks of OIC, ASEAN, GCC, and APEC under Thailand's chairmanship this year.
With regard to economic cooperation, Thailand strives to create trade and investment opportunities, especially the Thai Halal food industry, and to become medical and tourism hub for Saudi Arabians. Direct flights between the two countries will soon be launched.
According to the Government Spokesperson, the Prime Minister emphasized that this is a very good opportunity for Thailand to reinvigorate economic cooperation and revive diplomatic relations, as well as expand Thai labor and tourism market with Saudi Arabia in 30 years.
วันพฤหัสบดีที่ 26 พฤษภาคม 2565
กรุงไทยตอกย้ำธนาคารต้นแบบคุณธรรม มุ่งขับเคลื่อนธุรกิจควบคู่จริยธรรม หนุนเติบโตยั่งยืน
ธนาคารกรุงไทยมุ่งมั่นสร้างการเติบโตและคุณภาพชีวิตที่ดีขึ้นให้กับสังคมไทยตามพันธกิจ ยกระดับชีวิตคนไทยให้ดีขึ้นในทุกวัน (To Empower Better Life For All Thais) โดยยึดหลักการขับเคลื่อนสู่การเป็นธนาคารต้นแบบคุณธรรม
ธนาคารกรุงไทยมุ่งมั่นสร้างการเติบโตและคุณภาพชีวิตที่ดีขึ้นให้กับสังคมไทยตามพันธกิจ ยกระดับชีวิตคนไทยให้ดีขึ้นในทุกวัน (To Empower Better Life For All Thais) โดยยึดหลักการขับเคลื่อนสู่การเป็นธนาคารต้นแบบคุณธรรม เพื่อยกระดับมาตรฐานด้านบรรษัทภิบาลสู่การนำไปประพฤติปฏิบัติจนเกิดเป็นผลสำเร็จอย่างเป็นรูปธรรมทั่วทั้งองค์กร ภายใต้โครงการกรุงไทยคุณธรรม
ธนาคารเชื่อมั่นว่าการดำเนินธุรกิจควบคู่กับการมีจริยธรรมที่ดี เป็นรากฐานสำคัญที่ทำให้เติบโตอย่างมั่นคงและยั่งยืน โดยได้กำหนดนโยบายการกำกับดูแลเพื่อให้บริการลูกค้าอย่างเป็นธรรม (Market Conduct) พร้อมปรับปรุงกระบวนการ และระบบงานที่เกี่ยวข้องสอดคล้องกับหลักเกณฑ์การบริหารจัดการด้านการให้บริการแก่ลูกค้าอย่างเป็นธรรมของธนาคารแห่งประเทศไทย และนำมาเป็นกรอบการดำเนินงานทุกภาคส่วนอย่างเข้มข้น ตั้งแต่ผู้บริหารระดับสูงจนถึงพนักงานทุกระดับ ร่วมผลักดันให้เกิดการบริหารจัดการด้านการให้บริการลูกค้าที่ดีและเป็นธรรม ก้าวสู่การเป็นธนาคารคุณธรรม สะท้อนถึงการเป็นสถาบันการเงินชั้นนำต้นแบบที่ลูกค้าให้ความ เชื่อมั่น และไว้วางใจ
สำหรับการยกระดับการดำเนินงานด้าน Market Conduct ธนาคารได้เริ่มตั้งแต่สร้างการรับรู้และเข้าใจให้กับผู้บริหารและพนักงาน ตระหนักถึงความสำคัญและความจำเป็น นำเสนอผลิตภัณฑ์ที่เหมาะสมกับความต้องการของลูกค้าแต่ละกลุ่ม ให้ข้อมูลที่ถูกต้อง ครบถ้วน เพียงพอต่อการตัดสินใจ กระบวนการขายต้องไม่มีการบังคับขายผลิตภัณฑ์ที่ไม่เหมาะสม ไม่รบกวนความเป็นส่วนตัว ต้องรักษาความลับของลูกค้า รวมถึงการเฝ้าติดตามการปฏิบัติงานครอบคลุมทั้งภายในและภายนอก มีการสื่อสารกับพนักงานทุกระดับอย่างสม่ำเสมอ มีมาตรการลงโทษ ตักเตือนและบังคับใช้อย่างเคร่งครัด รวมทั้งตรวจจับความเสี่ยงและความผิดปกติที่มีประสิทธิภาพ เพื่อแก้ไขปัญหาข้อร้องเรียนได้อย่างรวดเร็ว
อย่างไรก็ตาม ธนาคารยังคงติดตามการปฏิบัติงานและพัฒนาเครื่องมือ เพื่อสนับสนุนการให้บริการลูกค้ามีประสิทธิภาพมากขึ้น โดยให้ความสำคัญกับการดำเนินงาน ตามหลักการกำกับดูแลกิจการที่ดีอย่างจริงจัง ยึดมั่นและปฎิบัติตามนโยบายการกำกับดูแลกิจการ นำไปสู่การสร้างวัฒนธรรมบรรษัทภิบาลภายในองค์กร และยกระดับการกำกับดูแลกิจการของธนาคารตามมาตรฐานสากล เป็นองค์กรที่มีประสิทธิภาพบนพื้นฐานความรับผิดชอบอย่างมีจรรยาบรรณ คำนึงถึงผู้มีส่วนได้เสียทุกกลุ่ม สร้างความเชื่อมั่นและประโยชน์แก่ผู้ถือหุ้น เพื่อสร้างคุณค่าให้แก่กิจการอย่างยั่งยืนต่อไป
ทั้งนี้ สามารถติดตามชมคลิปแนวทางปฏิบัติด้าน Market Conduct ของธนาคารกรุงไทย ได้ที่ https://youtu.be/mKJKiHtLze8
วันพฤหัสบดีที่ 9 กันยายน 2564
รมว.แรงงาน มอบที่ปรึกษา ลงพื้นที่จังหวัดนครปฐมเพื่อตรวจเยี่ยมศูนย์ฉีดวัคซีนเพื่อผู้ประกันตน มาตรา 33
รมว.แรงงาน มอบที่ปรึกษา ลงพื้นที่จังหวัดนครปฐมเพื่อตรวจเยี่ยมศูนย์ฉีดวัคซีนเพื่อผู้ประกันตน มาตรา 33
เมื่อวันที่9กันยายน2564เวลา10.00น.นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันท์ที่ปรึกษารัฐมนตรีว่าการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19ให้แก่ผู้ประกันตนมาตรา33เพื่อควบคุมการแพร่ระบาดไม่ให้กระจายออกสู่วงกว้างทั้งในโรงงานและสถานประกอบการและเพื่อเป็นขวัญและกำลังใจแก่ผู้ประกันตนบุคลากรทางการแพทย์ข้าราชการและเจ้าหน้าที่ของหน่วยงานในสังกัดกระทรวงแรงงานจังหวัดนครปฐมณอาคารปฏิบัติธรรมเฉลิมพระเกียรติ84พรรษามหาราชาวัดไร่ขิงตำบลไร่ขิงอำเภอสามพรานโดยมีนายอภินันท์เผือกผ่องรองผู้ว่าราชการจังหวัดนครปฐมพร้อมด้วยทีม5เสือแรงงานจังหวัดนครปฐมผู้อำนวยการโรงพยาบาลสามพรานและหน่วยงานที่เกี่ยวข้องได้ให้การต้อนรับในครั้งนี้อย่างพร้อมเพรียง
จังหวัดนครปฐมมีผู้ประกันตนม.33จำนวน242,726คนที่ผ่านมาได้รับการจัดสรรวัคซีนจำนวน15,000คนโดยเริ่มฉีดมาตั้งแต่วันที่22กรกฎาคม2564ในการนี้ได้เปิดจุดบริการฉีดวัคซีนให้แก่ผู้ประกันตนมาตรา33 (เข็มที่2)ใน2จุดบริการได้แก่จุดบริการแรกณโรงพยาบาลสามพรานกำหนดฉีดวัคซีนแก่ผู้ประกันตนม.33ณอาคารปฏิบัติธรรมเฉลิมพระเกียรติ84พรรษามหาราชาวัดไร่ขิงจำนวน7,500คนจุดบริการที่สองณโรงพยาบาลเมตตาประชารักษ์จำนวน7,500คนโดยกำหนดฉีดจุดละ750คน/วันทั้งนี้จังหวัดนครปฐมได้ดำเนินการฉีดวัคซีนให้แก่ผู้ประกันตนแล้วจำนวน13,163คนแยกเป็นคนไทยจำนวน6,891คนและคนต่างด้าวจำนวน6,272คนและจะสามารถฉีดวัคซีนเข็มที่สองแล้วเสร็จตามแผนในวันที่10กันยายน2564นี้
จากการประชุมคณะกรรมการโรคติดต่อจังหวัดครั้งที่56/2564เมื่อวันจันทร์6กันยายน2564ที่ผ่านมาได้มีมติให้สำนักงานประกันสังคมทำหนังสือขอความอนุเคราะห์จากกรมควบคุมโรคติดต่อโดยรัฐมนตรีว่าการกระทรวงแรงงานและสำนักงานประกันสังคมให้เร่งรัดการจัดสรรวัคซีนให้แก่ผู้ประกันตนม.33จังหวัดนครปฐมเพื่อลดการแพร่เชื้อไวรัสโคโรนา2019 (Covid -19)และเป็นผลดีต่อเศรษฐกิจของประเทศอย่างรวดเร็วทั่วถึงและทันเหตุการณ์
ส่วนการกำหนดแผนและการบริหารจัดการวัคซีนนั้นได้ผ่านการพิจารณากลั่นกรองจากคณะกรรมการโรคติดต่อจังหวัดนครปฐมในการเลือกกลุ่มเป้าหมายจากฐานข้อมูลการลงทะเบียนแสดงความประสงค์ฉีดวัคซีนของสถานประกอบการเพื่อผู้ประกันตนม.33จังหวัดนครปฐมจากสำนักงานประกันสังคมแล้วมอบหมายให้สำนักงานประกันสังคมโทรแจ้งการนัดหมายซึ่งกระจายจุดฉีดวัคซีนไปในพื้นที่เป้าหมายในจังหวัดตามสภาพความเสี่ยงของโรคให้มีความสอดคล้องตามนโยบายรัฐบาลในที่สุด
+++++++++++++++++++
กองเผยแพร่และประชาสัมพันธ์
9กันยายน2564
วันพุธที่ 9 มีนาคม 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าโครงการคนละครึ่ง ระยะที่ 4 จากข้อมูลสะสม ณ วันที่ 8 มีนาคม 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 จำนวน 25.46 ล้านราย ซึ่งมียอดใช้จ่าย 51,153.1 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 8 มีนาคม 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จำนวน 25.46 ล้านราย ซึ่งมียอดใช้จ่าย 51,153.1 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จำนวน 7.82 แสนราย ซึ่งมียอดใช้จ่าย 1,223.3 ล้านบาท รวมมีผู้ใช้สิทธิทั้งหมดจำนวน 26.24 ล้านราย และยอดการใช้จ่ายรวม 52,376.4 ล้านบาท แบ่งเป็นเงินที่ประชาชนจ่าย 26,620.3 ล้านบาท และรัฐร่วมจ่าย 25,756.1 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 21,774.6 ล้านบาท ร้านธงฟ้า 9,004.4 ล้านบาท ร้าน OTOP 2,342.0 ล้านบาท ร้านค้าทั่วไป 18,236.4 ล้านบาท ร้านบริการ 923.4 ล้านบาท และกิจการขนส่งสาธารณะ 95.6 ล้านบาท โดยมีประชาชนที่ได้รับสิทธิทั้งหมด 26.38 ล้านราย ซึ่งเป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการฯ ระยะที่ 4 แล้ว จำนวน 25.46 ล้านราย จากจำนวนผู้ใช้จ่ายโครงการคนละครึ่ง ระยะที่ 3 จำนวน 26.35 ล้านราย สำหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจำนวน 1.35 ล้านราย โดยเป็นผู้ประกอบการรายใหม่ 2.66 หมื่นราย
ทั้งนี้ ประชาชนสามารถใช้จ่ายโครงการฯ ระยะที่ 4 ได้จนถึงวันที่ 30 เมษายน 2565 และสำหรับผู้ประกอบการร้านค้ารายใหม่ยังสามารถลงทะเบียนเข้าร่วมโครงการฯ ระยะที่ 4 ผ่าน www.คนละครึ่ง.com หรือติดต่อเจ้าหน้าที่กรุงเทพมหานคร เจ้าหน้าที่กระทรวงมหาดไทยในพื้นที่หรือสาขาธนาคารกรุงไทยฯ ได้อย่างต่อเนื่องจนกว่ากระทรวงการคลังจะประกาศปิดรับสมัคร
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันจันทร์ที่ 9 สิงหาคม 2564
ปศุสัตว์คุมเข้มโควิดระบาดในโรงงานดันยอดส่งออกเนื้อไก่ครึ่งปีแรกพุ่งกว่า 56,000 ล้านบาท
ปศุสัตว์คุมเข้มโควิดระบาดในโรงงานดันยอดส่งออกเนื้อไก่ครึ่งปีแรกพุ่งกว่า 56,000 ล้านบาท
กรมปศุสัตว์ เผยท่ามกลางสถานการณ์การแพร่ระบาดของโรคติดเชื้อไวรัส COVID-19 สินค้าเนื้อไก่ครึ่งปีแรกยังคงพุ่งแรงส่งออกแล้วกว่า 56,000 ล้านบาท ชี้เป็นผลจากการทำงานของกรมปศุสัตว์อย่างเข้มงวดต่อเนื่องจนประเทศคู่ค้าเชื่อมั่นในคุณภาพ ความปลอดภัย มาตรฐานการผลิตไก่ไทย และหลายประเทศคู่แข่งโดนพิษโควิดเล่นงาน
นายสัตวแพทย์สรวิศ ธานีโต อธิบดีกรมปศุสัตว์กล่าวว่า กรมปศุสัตว์มีหน้าที่กำกับดูแลและส่งเสริมการส่งออกสินค้าเนื้อไก่ ซึ่งในสถานการณ์โรคโควิดระบาดนี้ได้กำชับให้เจ้าหน้าที่ตรวจสอบดูแลการผลิตเนื้อไก่และผลิตภัณฑ์อย่างเข้มงวดต่อเนื่อง ส่งผลให้ยอดส่งออกเนื้อไก่ครึ่งปี2564เพิ่มขึ้นจำนวน 5 แสนตัน มูลค่า 56,000 ล้านบาท หรือร้อยละ 7.1 และ 0.9 ตามลำดับ
อธิบดีกรมปศุสัตว์กล่าวเพิ่มเติมว่า กรมปศุสัตว์มีหน้าที่กำกับดูแลด้านความปลอดภัยอาหาร โดยเฉพาะสินค้าปศุสัตว์ ได้ตระหนักและให้ความสำคัญในการป้องกันโรคระบาดโควิดไม่ให้ปนเปื้อนกับสินค้า จึงมีนโยบายสนับสนุนให้ผู้ประกอบการทำบับเบิ้ลแอนด์ซี (Bubble and Seal) ตามคำแนะนำของกรมควบคุมโรคควบคู่ไปกับการดำเนินการตามมาตรการของกรมปศุสัตว์อย่างเข้มงวดตลอดห่วงโซ่การผลิต ตั้งแต่อาหารสัตว์ ฟาร์มมาตรฐาน GAP โรงฆ่าสัตว์และโรงแปรรูปที่ถูกสุขอนามัย มาตรการป้องกันโรคโควิด ในโรงงานมุ่งเน้น 3 ด้าน ได้แก่ 1) ด้านพนักงาน หรือผู้ที่ต้องสัมผัสอาหารต้องมีการเฝ้าระวังสุขภาพและผ่านการตรวจโรคโควิด-19 ก่อนเข้าปฏิบัติงาน 2) ด้านสถานที่ผลิต ให้รักษาความสะอาดเรียบร้อยตามหลักสุขลักษณะที่ดีในการผลิต (GMP) โดยมีการทำความสะอาดและฆ่าเชื้อเครื่องมือและอุปกรณ์ที่ใช่ในการผลิตด้วยน้ำยาฆ่าเชื้อในไลน์การผลิต 3) ด้านสินค้า มีการตรวจสอบประสิทธิภาพ ในการควบคุมความปลอดภัยอาหารอย่างเข้มงวด มีการเก็บตัวอย่างตรวจการปนเปื้อนเชื้อไวรัสโควิด-19 ในสินค้า อุปกรณ์ สิ่งแวดล้อม จุดสัมผัสและจุดเสี่ยงในอาคารผลิต เพื่อประกันการปลอดเชื้อ จากการสุ่มเก็บตัวอย่างสินค้าตรวจจำนวน 2,940 ตัวอย่าง ทุกตัวอย่างตรวจไม่พบการปนเปื้อนเชื้อโควิด
อธิบดีกรมปศุสัตว์ กล่าวเพิ่มเติมว่า โรงงานที่พนักงานตรวจพบว่าติดเชื้อโควิดอาจได้รับผลกระทบเนื่องจากถูกสั่งปิด และ ขาดแรงงาน ส่วนเกษตรกรผู้เลี้ยงไก่อาจได้รับผลกระทบจากการรอนำไก่เข้าเชือดซึ่งโรงงานในบางจังหวัดถูกสั่งปิดเป็นเวลาสั้นๆ 5-7 วัน แต่บางจังหวัดอาจถูกสั่งปิด 14 วันไก่จะมีน้ำหนักมากและถูกกดราคา สำหรับการส่งออกยังไม่มีหน่วยงานของประเทศผู้นำเข้า ของต่างประเทศได้แสดงความกังวลมาแต่อย่างใด ยกเว้นสาธารณรัฐประชาชนจีนหากพบว่าโรงงานใดที่ตรวจพบคนงานติดเชื้อ กรมปศุสัตว์ต้องชะลอการส่งออกชั่วคราวตามข้อกำหนดจีน ดังนั้น หากประเทศไทยสามารถควบคุมการระบาดของโรคโควิด ในภาพรวมได้ พนักงานหายป่วยกลับมาทำงาน รวมถึงการมีแรงงานเข้ามาชดเชย ก็มั่นใจว่า ปัจจุบันในปี 2564 สินค้าเนื้อไก่มีปริมาณการส่งออกมีจำนวน 504,754 ตัน มูลค่า 56,000 ล้านบาท ซึ่งคาดว่า สิ้นปีนี้ยอดส่งออกเนื้อไก่จะมีการขยายตัวเพิ่มขึ้นประมาณ ร้อยละ 2-3 เทียบกับปี 2563 หรือที่ปริมาณ 1,219,909 ตัน มูลค่า 141,786 ล้านบาท อย่างแน่นอน
วันศุกร์ที่ 6 พฤษภาคม 2565
“ชัยวุฒิ”ต้อนรับทูตเวียดนาม ผลักดันความร่วมมืด้านดิจิทัล-ไอซีที สร้างความมั่นคง เศรษฐกิจ-สังคม สองประเทศอย่างเป็นรูปธรรม
“ชัยวุฒิ”ต้อนรับทูตเวียดนาม ผลักดันความร่วมมืด้านดิจิทัล-ไอซีที สร้างความมั่นคง เศรษฐกิจ-สังคม สองประเทศอย่างเป็นรูปธรรม
เมื่อวันที่ 5พฤษภาคม 2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมร่วมให้การต้อนรับนายฟานจี๊ทัญ(H.E. Mr. Phan Chi Thanh)เอกอัครราชทูตสาธารณรัฐสังคมนิยมเวียดนามประจำประเทศไทยในโอกาสเข้าเยี่ยมคารวะณห้องรับรองชั้น9กระทรวงดิจิทัลเพื่อเศรษฐกิจและสังคม
ในโอกาสนี้นายชัยวุฒิธนาคมานุสรณ์และนายฟานจี๊ทัญได้ร่วมหารือเกี่ยวกับความสัมพันธ์ระหว่างไทยและเวียดนามในมิติต่างๆอาทิความมั่นคงสังคมและเศรษฐกิจการค้าและการลงทุนโดยทั้งสองฝ่ายยืนยันที่จะสนับสนุนความร่วมมือด้านดิจิทัลและไอซีทีระหว่างสองประเทศได้แก่การพัฒนาสังคมและเศรษฐกิจดิจิทัลโดยใช้เทคโนโลยีนโยบายและกฎหมายที่เกี่ยวข้องกับการดำเนินงานการส่งเสริมทักษะดิจิทัลแก่บุคลากร การจัดการกับข่าวสารบนสื่อออนไลน์การพัฒนาโครงสร้างพื้นฐานดิจิทัลและการสนับสนุนภาคธุรกิจด้านเทคโนโลยีดิจิทัลและไอซีทีโดยทั้งสองฝ่ายเห็นว่าการจัดตั้งกลไกการทำงานร่วมกันจะช่วยให้สามารถผลักดันความร่วมมือในประเด็นสำคัญต่างๆได้อย่างมีประสิทธิภาพโดยกระทรวงฯและสถานเอกอัครราชทูตสาธารณรัฐสังคมนิยมเวียดนามประจำประเทศไทยจะมีการประสานงานและหารือกันในรายละเอียดต่อไป
*****************
วันศุกร์ที่ 20 สิงหาคม 2564
ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน ครั้งที่ ๖/๒๕๖๔ ผ่านระบบการประชุมทางไกล (Video Conference)
ปลัดกระทรวงยุติธรรม ประชุมคณะกรรมการป้องกันและปราบปรามการฟอกเงิน ครั้งที่ ๖/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๒๐ สิงหาคม ๒๕๖๔ เวลา ๑๐.๐๐ น. ณ กระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมประชุม คณะกรรมการป้องกันและปราบปรามการฟอกเงิน ครั้งที่ ๖/๒๕๖๔ ผ่านระบบการประชุมทางไกล (Video Conference) โดยมีคณะกรรมการฯ และผู้ที่เกี่ยวข้องเข้าร่วมฯ เพื่อรับทราบการรายงานผลการปฏิบัติงานตามกฎหมายและเรื่องที่สำคัญต่อคณะกรรมการ ปปง. ได้แก่ ๑) รายงานกรณีการสั่งยึดหรืออายัดทรัพย์สินที่เกี่ยวกับการกระทำความผิดตามพระราชบัญญัติป้องกันและปราบปรามการฟอกเงิน พ.ศ. ๒๕๔๒  ๒) การรายงานกรณีสั่งเพิกถอน การยึดหรืออายัดทรัพย์สิน ตามพระราชบัญญัติป้องกันและปราบปรามการฟอกเงิน พ.ศ. ๒๕๔๒ ๓) การดำเนินการของคณะกรรมการธุรกรรม ตามมาตรา ๓๔ (๔) (รายไตรมาส) ๔) รายงานการบริหารจัดการทรัพย์สินและการนำทรัพย์สินที่ศาลสั่งตกเป็นของแผ่นดิน ส่งกระทรวงการคลังและการนำทรัพย์สินส่งคืนเจ้าของหรือผู้มีกรรมสิทธิ์ (รายไตรมาส) ๕) สถิติการรับรายงานการทำธุรกรรม ตามพระราชบัญญัติป้องกันและปราบปรามการฟอกเงิน พ.ศ. ๒๕๔๒ และรายงานผลการวิเคราะห์ธุรกรรมทางการเงิน (รายไตรมาส)และ ๖) รายงานความคืบหน้าผลการขอยกระดับการปฏิบัติตามมาตรฐานสากลด้าน AML / CFT ของประเทศไทย นอกจากนี้ที่ประชุมยังได้พิจารณาร่างพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง (ฉบับที่ .. ) พ.ศ.